КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Коми Республикалöн удж рынокын ёсьлун чинтöм кузя содтöд мераяс (2010 во)» торъя мога республиканскöй уджтаслысь мероприятиеяс сьöмöн могмöдöм вылö сьöм сетан да рöскодуйтан правилöяс вынсьöдöм йылысь**

«Россия Федерацияса субъектъяслöн удж рынокын ёсьлун чинтöм вылö веськöдöм содтöд мероприятиеяс збыльмöдöм вылö Россия Федерацияса субъектъяслöн бюджетъяслы федеральнöй бюджетысь субсидияяс 2010 да 2011 воясын сетöм йылысь» Россия Федерацияса Правительстволöн 2009 во öшым тöлысь 14 лунся 1011 №-а шуöм, «Коми Республикалöн удж рынокын ёсьлун чинтöм кузя содтöд мераяс (2010 во)» торъя мога республиканскöй уджтас йылысь» Коми Республикаса Правительстволöн 2009 во вöльгым тöлысь 11 лунся 329 №-а шуöм серти Коми Республикаса Правительство шуис:

Вынсьöдны «Коми Республикалöн удж рынокын ёсьлун чинтöм кузя содтöд мераяс (2010 во)» торъя мога республиканскöй уджтаслысь мероприятиеяс сьöмöн могмöдöм вылö сьöм сетан да рöскодуйтан правилöяс содтöдын индöм серти.

Коми Республикаса Юралысь В.Гайзер

Сыктывкар

2010 вося урасьöм тöлысь 10 лун

30 №

ВЫНСЬÖДÖМА

Коми Республикаса Правительстволöн

2010 во урасьöм тöлысь 10 лунся 30 №-а шуöмöн

(содтöд)

**«Коми Республикалöн удж рынокын ёсьлун чинтöм кузя содтöд мераяс (2010 во)» торъя мога республиканскöй уджтаслысь мероприятиеяс сьöмöн могмöдöм вылö сьöм сетан да рöскодуйтан ПРАВИЛÖЯС**

1. Тайö Правилöясыс урчитöны Коми Республикаса Правительстволöн 2009 во вöльгым тöлысь 11 лунся 329 №-а шуöмöн вынсьöдöм «Коми Республикалöн удж рынокын ёсьлун чинтöм кузя содтöд мераяс (2010 во)» торъя мога республиканскöй уджтаслысь (водзö – Уджтас) мероприятиеяс сьöмöн могмöдöм вылö сьöм сетан да рöскодуйтан пöрадок (водзö – Правилöяс), мый могмöдсьö сьöмöн федеральнöй бюджетысь, мый сетсьö субсидияясöн «Россия Федерацияса субъектъяслöн удж рынокын ёсьлун чинтöм вылö веськöдöм содтöд мероприятиеяс збыльмöдöм вылö Россия Федерацияса субъектъяслöн бюджетъяслы федеральнöй бюджетысь субсидияяс 2010 да 2011 воясын сетöм йылысь» Россия Федерацияса Правительстволöн 2009 во öшым тöлысь 14 лунся 1011 №-а шуöм серти (водзö – Россия Федерацияса Правительстволöн 2009 во öшым тöлысь 14 лунся 1011 вося шуöм) да мый воис Коми Республикаса республиканскöй бюджетö, да мый могмöдсьö сьöмöн Коми Республикаса республиканскöй бюджетысь, мый артыштöма Уджтас мероприятиеяс сьöмöн могмöдöм вылö Коми Республикаса республиканскöй бюджетын (водзö – сьöм средствояс).

2. Сьöм средствояс сетсьöны да рöскодуйтсьöны Россия Федерацияса Правительстволöн 2009 во öшым тöлысь 14 лунся 1011 №-а шуöмлысь положениеяс, «2010 во вылö да 2011 да 2012 воясся планöвöй кадколаст вылö федеральнöй бюджет йылысь» Федеральнöй оланпас збыльмöдан мераяс йылысь» Россия Федерацияса Правительстволöн 2009 во öшым тöлысь 31 лунся 1181 №-а шуöмлысь положениеяс, «Федеральнöй бюджет, Россия Федерацияса субъектъяслысь бюджетъяс кассöвöя могмöдан пöрадок йылысь да лöсялана бюджетъяс збыльмöдöм кузя Россия Федерацияса субъектъяслöн финансöвöй органъяслысь да муниципальнöй юкöнъяслысь торъя функцияяс Федеральнöй казначейство мутас органъясöн збыльмöдан пöрадок йылысь» Россия Федерацияса казначействолöн 2008 во йирым тöлысь 10 лунся 8н №-а тшöктöдлысь положениеяс тöд вылö босьтöмöн.

3. Сьöм средствояс сетсьöны, медым могмöдны сьöмöн Уджтаслысь татшöм мероприятиеяс:

1) уджалысьясöс уджсикасö водзвыв велöдöм, кодъясöс кöсйöны мездыны удж вылысь (удж сулалöм, абу тырвыйö уджалан кад пыртöм, уджöн могмöдысьяслöн водзмöстчöм серти удждон мынтытöг отпускъяс сетöм, уджалысьясöс уджысь мездöм кузя мероприятиеяс нуöдöм) (водзö – уджалысьясöс водзвыв велöдöм);

2) общественнöй уджъяс котыртöм, недыр кад вылö уджöн могмöдöм уджалысьöс, кодъясöс кöсйöны мездыны уджысь, а сiдзжö кодъясöс колана ногöн лыддьöма уджтöмалысь гражданаöн да гражданаöс, кодъяс корсьöны удж (водзö – общественнöй да недыр кадся уджъяс);

3) велöдан учреждениеясса выпускникъяслöн стажируйтчöм наöн уджалан опыт босьтöм могысь (водзö – стажируйтчöм);

4) вермытöмъясöс уджöн могмöдöмлы отсöг;

5) уджтöмалысь гражданаöс ас отсöгнас уджöн могмöдöмлы отсалöм да уджтöмалысь гражданаöн, кодъяс восьтiсны ас делö, уджтöмалысь гражданаöс уджöн могмöдöм вылö содтöд уджалан местаяс лöсьöдны ышöдöм.

4. 2010 воын Коми Республикалöн удж рынокын ёсьлун чинтöм вылö веськöдöм содтöд мероприятиеяс збыльмöдан пöрадоксö да условиеяссö урчитö Коми Республикаса олысьясöс уджöн могмöдан веськöдланiн (водзö – Веськöдланiн) да сiйöс колана ногöн йöзöдöны Веськöдланiнлöн öтуввез-сайтын найöс примитан лунсянь куим уджалан лунöн.

5. Сьöмöн могмöдöны Коми Республикаса государственнöй учреждениеяс – олысьясöс уджöн могмöдан шöринъяс (водзö – олысьясöс уджöн могмöдан шöринъяс) сёрнитчöмъяс серти, мый колана ногöн кырымалöма олысьясöс уджöн могмöдан шöринъяс да организацияяс, велöдан заведениеяс, граждана костын, кодъясöс колана ногöн лыддьöма уджтöмалысьясöн, вылынджык шуöм сёрнитчöмъясöн урчитöм пöрадок серти да кадö.

6. Уджалысьясöс водзвыв велöдöм дырйи сьöм средствояс сетöны:

1) велöдчöмысь рöскод мынтöм вылö велöдан заведениеяслы государственнöй контракт (сёрнитчöм) серти, мый кырымалöма законодательствоöн урчитöм пöрадок серти;

2) мöд местаö да бöр велöдчыны мунöм вылö, велöдчан кадö мöд местаын олöм дырйи олан жыр кöртымалöм вылö рöскод, а сiдзжö велöдчанiнöдз да бöр мунан кадö видзан суточнöй рöскод вештöм вылö организацияяслы сы мында, мыйта артыштöма «Олысьясöс уджöн могмöдан государственнöй органъясöн вöзйöм кузя мöд местаö уджавны либö велöдчыны мöдöдöмкöд йитöдын уджтöмалысь гражданалысь материальнöй рöскод сьöмöн могмöдöм йылысь» Россия Федерацияса Правительстволöн 2007 во сора тöлысь 2 лунся 422 №-а шуöмöн.

7. Общественнöй да недыр кадся уджъяс котыртöм дырйи сьöм средствояс сетсьöны общественнöй да недыр кадся уджъясын участвуйтысьяслы уджысь мынтысьöм вылö рöскод организацияяслы вештöм вылö, мый тöлысьнас Россия Федерацияса законодательствоöн урчитöм уджысь мынтысян медiчöт ыдждаысь абу унджык (районнöй коэффициентöн да государственнöй небюджетнöй фондъясö страхöвöй взносъясöн).

8. Стажируйтчöм дырйи сьöм средствояс сетсьöны организацияяслы рöскод вештöм вылö, медым:

1) мынтыны уджысь велöдан учреждениеясын стажируйтчöм выпускникъяслы (водзö – стажируйтчысь участвуйтысьяс), мый тöлысьнас Россия Федерацияса законодательствоöн урчитöм уджысь мынтысян медiчöт ыдждаысь абу унджык (районнöй коэффициентöн да государственнöй небюджетнöй фондъясö страхöвöй взносъясöн);

2) мынтыны туйдöмысь-велöдöмысь, мый тöлысьнас быд стажируйтчысь участвуйтысь вылö Россия Федерацияса законодательствоöн урчитöм уджысь мынтысян медiчöт ыдждаысь джынсьыс абу унджык (районнöй коэффициентöн да государственнöй небюджетнöй фондъясö страхöвöй взносъясöн).

Сэтшöм случай дырйи, кор стажируйтчöмсö котыртö олысьясöс уджöн могмöдан шöрин, сэки стажируйтчысь участвуйтысьяслы тайö пунктöн урчитöм уджысь мынтысьöм вылö рöскодсö мынтöны сы мында, мыйта арталöма Олысьясöс уджöн могмöдан Коми Республикаса веськöдланiн 2010 во вылö Коми Республикаса республиканскöй бюджетысь бюджетнöй обязательствояслöн лимит серти.

9. Вермытöмъясöс уджöн могмöдöмлы отсöг кузя мероприятиеяс котыртöм дырйи сьöм средствояс сетсьöны вермытöмöс уджöн могмöдöм вылö торъя уджалан места вылö оборудование ньöбöм, монтируйтöм да индöм вылö рöскод организацияяслы вештöм вылö, мый öти уджалан местаысь комын сюрс шайтысь абу унджык.

10. Уджтöмалысь гражданаöс ас уджöн могмöдöмлы отсалöм да уджтöмалысь гражданаöн, кодъяс восьтiсны ас делö, уджтöмалысь гражданаöс уджöн могмöдöм вылö содтöд уджалан местаяс лöсьöдны ышöдöм котыртöм дырйи субсидияяс сетсьöны колана ногöн лыддьöм уджтöмалысь гражданалы (водзö – уджтöмалысь граждана):

1) ас уджöн могмöдöм вылö уджтöмалöмысь мынтысьöм кузя дас кык пöвста пособиелöн медыджыд ыджда (öтчыдысь);

2) уджтöмалысь гражданаöс уджöн могмöдöм вылö содтöд уджалан местаяс лöсьöдны ышöдöм вылö уджтöмалöмысь мынтысьöм кузя дас кык пöвста пособиелöн медыджыд ыджда быд лöсьöдöм уджалан местаысь.

11. Велöдан заведение тшöт вылö (услугаяс мынтöм вылö), организациялы (рöскод вештöм вылö), уджтöмалысь гражданинлы (субсидия сетöм вылö) сьöм средствояс вуджöдö олысьясöс уджöн могмöдан шöрин олысьясöс уджöн могмöдан шöринöн лöсьöдöм рöскод мынтöм вылö заявкаяс вылö подуласьöмöн татшöм документъяс пуктöмöн:

1) уджалысьясöс уджсикасö водзвыв велöдöм:

а) олысьясöс уджöн могмöдан шöрин да велöдан заведение костын законодательствоöн урчитöм пöрадок серти кырымалöм государственнöй контракт (сёрнитчöм);

б) велöдöм кузя вöчöм услугаысь велöдан заведениелöн тшöт-фактура;

в) велöдöм кузя услугаяс сдайтан-примитан акт, мый кырымалöма олысьясöс уджöн могмöдан шöринлöн да велöдан заведениелöн полномочнöй петкöдлысьясöн;

г) олысьясöс уджöн могмöдан шöринлöн организациякöд сёрнитчöм, мый артыштö вештыны рöскодсö тайö Правилöяслöн 6 пунктса 2 подпунктöн артыштöм рöскод кузя;

д) тайö Правилöяслöн 6 пунктса 2 подпунктöн артыштöм рöскод кузя вöчöм мынтöмъяс йылысь организациялöн справка;

2) общественнöй да недыр кадся уджъяс котыртöм:

а) общественнöй, недыр кадся уджъяс котыртöм кузя öтувъя удж йылысь олысьясöс уджöн могмöдан шöринлöн организациякöд сёрнитчöм;

б) уджысь мынтысьöм, государственнöй небюджетнöй фондъясö страхöвöй взносъяс мынтöм вылö арталöм сьöм йылысь организациялöн справка;

3) стажируйтчöм:

а) стажируйтчöм котыртöм кузя öтувъя удж йылысь олысьясöс уджöн могмöдан шöринлöн организациякöд сёрнитчöм;

б) стажируйтчысь участвуйтысьяслы уджысь мынтысьöм вылö арталöм сьöм йылысь да туйдöмысь-велöдöмысь мынтысьöм йылысь организациялöн справка районнöй коэффициент да государственнöй небюджетнöй фондъясö страхöвöй взносъяс артыштöмöн;

4) вермытöмъясöс уджöн могмöдöмлы отсöг:

а) олысьясöс уджöн могмöдан шöринлöн организациякöд вермытöмöс уджöн могмöдöм вылö торъя уджалан места индöм кузя öтувъя удж йылысь сёрнитчöм;

б) вермытöмöс уджöн могмöдöм могысь торъя уджалан местаö оборудование ньöбöм, монтируйтöм да индöм вылö организациялöн тшöт-фактура;

в) вöчöм уджъяслöн акт, мый кырымалöма олысьясöс уджöн могмöдан шöринлöн да организациялöн полномочнöй петкöдлысьясöн;

г) уджöн могмöдöм гражданалöн нимъяс серти организацияöн лöсьöдöм список, кодъясöс лыддьöма вермытöмъясöн, торъя уджалан местаяс сетöм могысь;

5) уджтöмалысь гражданалöн ас уджöн могмöдöмлы отсалöм да уджтöмалысь гражданаöн, кодъяс восьтiсны ас делö, уджтöмалысь гражданаöс уджöн могмöдöм вылö содтöд уджалан местаяс лöсьöдны ышöдöм – олысьясöс уджöн могмöдан шöрин да уджтöмалысь гражданин костын кырымалöм сёрнитчöм.

12. Сьöм средствояссö торъя мог вылö видзöм бöрся видзöдöны Россия Федерацияса законодательство серти.

Вудж. Кузнецова Н.А., 9 233 пас